Klippedue

se inndeling!
 Bydue
 Brevdue

Klippedue (Columba livia) er en art i duefamilien og sorteres i den tallrike slekten Columba i tribuset Columbini, som inngår i underfamilien Columbinae. Arten hekker ikke lenger i Norge i naturlig vill form. Klippedua er nært beslektet med steindue  i Sentral-Asia og snødue  i Himalaya.

 Biologi 
miniatyr|venstre|Forvillet tamdue (bydue) i Belgia
Klippedue blir omkring  lang, avhengig av kjønn. Hannen blir noe større enn hunnen. Hannene veier cirka , mens hunnene typisk veier .

Fjærdrakten er i hovedsak blålig grå i ulike toner, tegninger og mønstre, men fargen varierer til dels mye (fra hvit og lys grå til nærmest helt sort), både mellom underartene og internt i en underart. Undersiden er som regel lysere enn oversiden, og stjerten har som oftest et mørkere tverrbånd. To tverrbånd er ofte også tilstede på vingene.

 Taksonomi 
Klippedue er opphavet til den domestiserte dua, kalt tamdue (C. l. domestica eller C. domestica). Domestiseringsprosessen startet trolig alt for omkring  siden. Tamdua ble videre introdusert langs Atlanterhavskysten i Nord-Amerika av kolonister omkring , der den raskt etter forvillet seg og senere spredte seg til store deler av kontinentet. De ville amerikanske tamduene (byduene) er således av mye yngre dato enn de europeiske.

Tamdua består i dag i kraft av bydue, brevdue og mer enn 400 ulike dueraser på verdensbasis. I så måte regnes norsk tomler som Norges nasjonalrase. Bydua er en forvillet form av tamdua, mens brevdua kan hevdes å være en dueform som i dag primært avles for konkurranser i hurtigflyging, men ble tidligere helst avlet for sine egenskaper som budbringere. De mer enn 400 duerasene avles helst for sitt eksteriør og konkurrerer om å være flottest og mest typeriktig på dueutstillinger, på linje med hunder på hundeutstillinger og katter på katteutstillinger.

Klippedua består nå som tallrike underarter, men det er uklart hvor mange av dem som egentlig anerkjennes. I tillegg til den domestiserte formen anerkjenner Birds of the World (Cornell Lab of Ornithology) og Clementslista  (Cornell University Press) nå 13 ville underarter, basert på forskjeller i fjærdrakten og størrelsen. Mange flere har imidlertid blitt beskrevet, men disse er ikke funnet distinkte nok til å få en selvstendig status som egen underart.

 Inndeling 
Inndelingen følger Birds of the World og Clementslista og er i henhold til Lowther & Johnston (2020) og Clements et al. (2019). Norske navn på artene følger Norsk navnekomité for fugl og er i henhold til Syvertsen et al. (2008, 2017).

 Columbiformes, duefugler
Columbidae, duefamilien
Columbinae
Columbini
Columba
C. livia, klippedue
C. l. livia (nominatformen), fra De britiske øyer, det vestre Middelhavet og Nord-Afrika østover til Ural, Kasakhstan, Nord-Kaukasus og Irak
 C. l. atlantis, utbredt på Madeira, Azorene og Kapp Verde)
 C. l. canariensis, utbredt på Kanariøyene
 C. l. gymnocycla, fra kysten av Senegambia og Guinea flekkvis til det sentrale Mauritania, sørlige Mali og Ghana
 C. l. targia, utbredt fra det sentrale Sahara til Sør-Sudan
 C. l. dakhlae, utbredt i det sentrale Egypt (oasene ved Dakhla og Kharga)
 C. l. butleri, utbredt i Nildalen og sørover til Khartoum i Sudan
 C. l. schimperi, utbredt fra Rødehavet til Øst-Egypt og Nord-Eritrea
 C. l. palaestinae, utbredt i Palestina, Sinai og Den arabiske halvøy sør til Aden og Muskat
 C. l. gaddi, utbredt i Aserbajdsjan, Iran, vest og nord i Afghanistan, Turkmenistan, Ustjurtplatået i Transkaspia og Usbekistan
 C. l. neglecta, utbredt i Transkaspia og Turkestan sørover til Iran, Baluchistan, Sind og det nordvestre Punjab og østover til Tien Shan, Sørvest-Tibet og det østre Himalaya
 C. l. intermedia, utbredt i India og Sri Lanka 
 C. l. nigricans, utbredt i Mongolia og Shanxi, Jilin og Gansu i Nord-Kina
 C. rupestris, steindue
 C. leuconota, snødue
 C. guinea, spragledue
 C. albitorques, etiopiadue
 C. oenas, skogdue
 C. eversmanni, morbærdue
 C. oliviae, somalidue (ikke truet, men mangler datagrunnlag)
 C. palumbus, ringdue
 C. trocaz, madeiradue
 C. bollii, kanaridue
 C. unicincta, skiferdue
 C. junoniae, laurbærdue
 C. arquatrix, gulbrilledue
 C. sjostedti, flekkpurpurdue
 C. thomensis, saotomédue
 C. delegorguei, krittnakkedue
 C. iriditorques, bronsenakkedue
 C. malherbii, glansnakkedue
 C. thiriouxi, mauritiusdue, (utdødd)
 C. larvata, trolldue
 C. pollenii, komordue
 C. hodgsonii, sølvhodedue
 C. albinucha, hvitnakkedue
 C. pulchricollis, kragedue
 C. elphinstonii, nilgiridue
 C. torringtoniae, singaleserdue
 C. punicea, blekkronedue
 C. argentina, sølvdue
 C. palumboides, andamandue
 C. janthina, mikadodue
 C. jouyi, ryukyudue (trolig utdødd, sist observert i 1936)
 C. versicolor, bonindue (utdødd)
 C. vitiensis, hvitstrupedue
 C. leucomela, dronningdue
 C. pallidiceps, praktdue

 Utbredelse 
I Europa er de ville populasjonene av klippeduer er borte fra De britiske øyer, Færøyene, Shetland, Norge og det meste av det kontinentale Europa, bortsett fra i Portugal og langs kysten av Sardinia, og kanskje også så vidt i Russland.

I Norge fantes en koloni av ville klippeduer ved Bjugnfjorden i Trøndelag på 1700-tallet. På Rennesøy i Rogaland hekket det ville klippeduer fram til 1880-tallet, men den kan ha hekket der helt fram til siste halvdel av 1940-tallet.

 Galleri 

 Referanser 
Clements, J. F., T. S. Schulenberg, M. J. Iliff, S. M. Billerman, T. A. Fredericks, B. L. Sullivan, and C. L. Wood. 2019. The eBird/Clements Checklist of Birds of the World: v2019. Downloaded from https://www.birds.cornell.edu/clementschecklist/download/ 

Lowther, P. E. and R. F. Johnston (2020). Rock Pigeon (Columba livia), version 1.0. In Birds of the World (S. M. Billerman, Editor). Cornell Lab of Ornithology, Ithaca, NY, USA. https://doi.org/10.2173/bow.rocpig.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

 Eksterne lenker 


Kategori:Duefugler
Kategori:Fugler formelt beskrevet i 1789
Kategori:Dyr formelt beskrevet av Johann Friedrich Gmelin